Пытанне гэта зусім не марнае, як можа здавацца на першы погляд, а, наадварот, вострае і злабадзённае. Вось толькі лічбы Нацыянальнага статыстычнага камітэта: за апошнія пяць гадоў колькасць заключаных у краіне шлюбаў няўхільна скарачаецца (калі ў 2013-м загсы Беларусі зарэгістравалі 87 127 шлюбаў, то летась — усяго 66 215), а вось колькасць разводаў, на жаль, застаецца адносна стабільнай (36 105 скасаваных шлюбаў у 2013-м і 32 006 — у 2017), і каэфіцыент, прабачце, развадзімасці складае 3,4—3,8 на 1000 чалавек насельніцтва.